Hogyan léphetek kapcsolatba a felhasználókkal, és hogyan tehetem elérhetővé a Tanúsítványkiadó központot?
Miután a Tanúsítványasszisztens létrehozta a Tanúsítványkiadó központot, használja a „Meghívó küldése e-mailben…” gombot egy olyan e-mail létrehozásához, amely mellékletként tartalmazza a konfigurációs fájlt. Meg kell adnia azoknak a felhasználóknak az e-mail-címét, akik tanúsítványokat fognak igényelni.

Mire szolgál a Tanúsítványkiadó központ mappa?
Ez a mappa tartalmazza a tanúsítványkiadó központot alkotó fájlokat. Ide tartozik többek között a konfigurációs fájl, valamint a Tanúsítványkiadó központot alkotó tanúsítványok. 

Hogyan juttathatom el a Tanúsítványkiadó központ tanúsítványait a felhasználóknak?
Annak érdekében, hogy a felhasználók sikeresen tudják használni a tanúsítványokat, el kell juttatnia nekik a Tanúsítványkiadó központban létrehozott tanúsítványokat. A Tanúsítványasszisztens automatikusan létrehoz egy, a tanúsítványokat tartalmazó PEM (.pem) fájlt. Ez a fájl a Tanúsítványkiadó központ mappában található. Ezt a .pem fájlt egy biztonságos helyen tegye elérhetővé a felhasználók számára. A biztonság növelése érdekében ezt a fájlt ne küldje el számukra e-mailben. Tegye inkább hozzáférhetővé a fájlt egy biztonságos fájlszerveren vagy LDAP-tárban, vagy használjon cserélhető lemezeket. Amikor a felhasználó megnyitja a .pem fájlt, a Kulcskarika-elérés szolgáltatás segítségével „megbízhatóként” jelölheti meg a Tanúsítványkiadó központot. A nem megbízható tanúsítványok esetében a következő üzenet jelenik meg: „Ez a gyökértanúsítvány nem megbízható”.

Hogyan adhatók ki a felhasználóknak új tanúsítványok a tanúsítványaik lejárta előtt?
Amikor tanúsítvány-aláíró kérést (CSR) tartalmazó e-mailt kap egy felhasználótól, akkor mentse azt az e-mailt, hogy a jövőben frissíteni tudja az adott felhasználó tanúsítványát. Új tanúsítvány kiadásához kattintson az e-mail mellékletére. Az új tanúsítványokat mindig a régebbi lejárta előtt adja ki, hogy a felhasználóknak ne kelljen új tanúsítványt kérniük.